जैसा कि उनकी पार्टी का अनुमान है, यदि वह कांग्रेस संसदीय दल की चेयरपर्सन के साथ-साथ यू.पी.ए. की चेयरपर्सन भी बनी रहती हैं तो शायद नहीं। आम तौर पर जब राजनीतिज्ञ सार्वजनिक जीवन को त्यागते हैं तो वे सभी पदों को छोड़ देते हैं मगर सोनिया उन जैसी नहीं दिखाई देतीं। सम्भवत: उन्होंने केवल पार्टी की अध्यक्षता छोड़ी है। तो सेवानिवृत्ति को लेकर इतना संशय क्यों? गांधी परिवार (सोनिया, राहुल तथा प्रियंका) में सभी एक-दूसरे के बहुत करीब हैं और पारिवारिक सदस्यों से संबंधित सभी निर्णय मिलकर लेते हैं। यह परिवार ही था जिसने 2004 में प्रधानमंत्री न बनने के लिए सोनिया को मनाया था। यह परिवार ही था जिसने निर्णय लिया कि कब राहुल गांधी को पदोन्नत करना है।